CELEX: 62007TJ0037
Language: ro
Date: 2009-09-02
Title: Hotărârea Tribunalului de Primă Instanță (camera a doua) din data de 2 septembrie 2009.#Mohamed El Morabit împotriva Consiliului Uniunii Europene.#Politica externă și de securitate comună - Măsuri restrictive în vederea combaterii terorismului - Înghețarea fondurilor - Listă de persoane, de grupuri și de entități - Acțiuni în anulare.#Cauze conexate T-37/07 și T-323/07.

Hotărârea Tribunalului (Camera a doua) din 2 septembrie 2009 – El Morabit/Consiliul
      (Cauzele conexate T‑37/07 și T‑323/07)
      „Politica externă și de securitate comună – Măsuri restrictive în vederea combaterii terorismului – Înghețarea fondurilor – Listă de persoane, de grupuri și de entități – Acțiuni în anulare”
      1.                     Drept comunitar – Principii – Drepturi fundamentale – Prezumția de nevinovăție – Decizie de înghețare a fondurilor, cu titlu
            de conservare, luată împotriva unei persoane suspectate de activități teroriste – Compatibilitate cu principiul menționat
            – Condiții [Poziția comună 2001/931 a Consiliului, art. 1 alin. (4); Regulamentul nr. 2580/2001 al Consiliului, art. 2 alin.
            (3)] (a se vedea punctele 40-47)
      2.                     Drept comunitar – Principii – Drepturi fundamentale – Restricții în exercitarea drepturilor fundamentale, justificate de interesul
            general – Lupta împotriva amenințărilor la adresa păcii și a securității internaționale [Poziția comună 2001/931 a Consiliului,
            art. 1 alin. (4); Regulamentul nr. 2580/2001 al Consiliului] (a se vedea punctele 52 și 59-63)
      Obiectul 
      
         
               Cerere de anulare în parte, pe de o parte, a Deciziei 2007/445/CE a Consiliului din 28 iunie 2007 de punere în aplicare a
                  articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva
                  anumitor persoane și entități în vederea combaterii terorismului și de abrogare a Deciziilor 2006/379/CE și 2006/1008/CE (JO
                  L 169, p. 58) și, pe de altă parte, a Deciziei 2006/1008/CE a Consiliului din 21 decembrie 2006 de punere în aplicare a articolului
                  2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane
                  și entități în vederea combaterii terorismului (JO L 379, p. 123, Ediție specială, 18/vol. 6, p. 66), în măsura în care numele
                  reclamantului figurează pe lista persoanelor, a grupurilor și a entităților cărora le sunt aplicabile aceste dispoziții
               
            Dispozitivul 
      
         
                  1)
               
               
                  
               
               
                  	Respinge acțiunile.
               
            
         
                  2)
               
               
                  
               
               
                  	Îl obligă pe domnul Mohamed El Morabit să suporte, pe lângă propriile cheltuieli de judecată, și cheltuielile de judecată
                     ale Consiliului.
                  
               
            
         
                  3)
               
               
                  
               
               
                  	Comisia Comunităților Europene și Regatul Țărilor de Jos suportă propriile cheltuieli de judecată.